Un profesor din India a câștigat Global Teacher Prize. A încasat un milion de dolari, pe care i-a împărțit cu contracandidații săi.
Un profesor din India a câştigat Global Teacher Prize 2020. Ranjit Disale a primit un premiu de un milion de dolari pentru eforturile lui în educaţie. Peste 12.000 de profesori au fost nominalizaţi în această competiţie.
Ranjitsinh Disale, câştigătorul premiului din acest an, este profesor la o şcoală dintr-un sat din India.Dacă până acum fetele aveau acces limitat la educaţie în ţara lui, el le-a oferit-o. A dat lecţii de ştiinţă online pentru elevi din 83 de ţări şi a condus un proiect internaţional de construire a conexiunilor între tineri din zonele de conflict.În plus, Ranjitsinh Disale a avut ideea să codifice lecţiile pe care le preda în coduri QR, pe care copiii să le poată accesa de oriunde. Cel mai bun profesor din lume a primit un milion de dolari pentru eforturile lui.Dar, a făcut şi un gest deosebit. Profesorul Disale a împărţit banii cu toți contracandidații care au ajuns în finală.Ranjit Disale, câștigător Global Teacher Prize: "Nu simt că sunt primul sau că sunt câştigător. Sunt doar la fel, printre egalii mei, şi dacă vor împărţi banii cu ceilalţi 9 profesori finalişti ei vor avea şansa să îşi continue munca. Noi putem să luminăm viaţa multor elevi, atât de mulţi cât putem şi de asta am ales să împart banii.".